নবীগঞ্জ প্রতিনিধি ॥ উপজেলা পরিষদ নির্বাচনে বিএনপি ও ১৯ দলীয় জোট সমর্থিত চেয়ারম্যান প্রার্থী মুজিবুর রহমান সেফু গতকাল সকালে নবীগঞ্জ পৌরসভার কানাইপুর, কেলী কানাইপুর ও কালিপুর গ্রামে ব্যাপক গণসংযোগ করেন। এ সময় তার সাথে ছিলেন, পৌর বিএনপির সাংগঠনিক সম্পাদক যুবরাজ গোপ, যুবদল সভাপতি এ টি এম সালাম, সাবেক পৌর যুবদলের সভাপতি মনর উদ্দিন, ওযার্ড বিএনপির সভাপতি আল হেলাল, বিএনপি নেতা আকলিছ মিয়া, কদর আলী, কবির মিয়া, ডাক্তার মিয়া, ভজন সরকার, রমিজ আলী, নুরুল ইসলাম, আব্দুল বারিক, খোকন মিয়া প্রমূখ। এছাড়া তিনি উপজেলার কালিয়ারভাঙ্গা ও কুর্শি ইউনিয়নের বিভিন্ন এলাকায় গণ সংযোগ করেন। পরে দীঘলবাক বাজারে দলীয় কর্মী সভায় বক্তব্য রাখেন।